O coscollar ye a primer formación que amenece sobre os terrens de carrascosas cremadas por fuegos u incendios forestals, y da paso a l'aparición de carrasquizas que se benefician de la uembra y mayor conservación de a humedat que as suyas parients arbustivas proporcionan. Os coscollos, en forma de coscollar compartiu con belatras especies, fan parte de a garriga, un tipo de formación vechetacional propia d'os países mediterranios. Tamién son freqüents en as maquias en as sierras litorals y pre-litorals catalanas y valencianas, que penetran en Aragón en zonas como os puertos de Bezeit y en cheneral en l'alto Matarranya, sudeste d'o Baixo Aragón y o Mayestrato.